
הכנסת השש-עשרה






נוסח לא מתוקן

מושב רביעי

פרוטוקול מס'

מישיבת ועדת הכספים 

מיום רביעי, כ"ז בכסלו, התשס"ו (28 בדצמבר, 2005), שעה 11:45

סדר היום:
דיווח על מכירת בנק דיסקונט

נכחו:
חברי הוועדה:
יעקב ליצמן – היו"ר 

חיים אורון

בני אלון 

גלעד ארדן

דניאל בנלולו 

אבשלום  וילן 

יחיאל חזן 

יצחק כהן 

חיים כץ 

משולם נהרי

ניסן סלומינסקי

מוזמנים:
יובל בורנשטיין – סגן החשכ"ל, משרד האוצר

עדי שחף - משרד האוצר

חני פרץ – ממונה על מידע מוסדי ורישוי, בנק ישראל

מיכל שישנסקי אביטל - מ"י נכסים

יצחק קליין - מ"י נכסים

מירי קמחי - מ"י נכסים

ציון שמע – ההסתדרות החדשה

נסים דיין – נציג ועד עובדים, דיסקונט

יצחק הרוש 

מיכאל שרעבי 

ייעוץ משפטי: אפרת קוצ'ינסקי

מנהל הוועדה: טמיר כהן
קצרנית: לאה קיקיון

דיווח ועידכון על מכירת בנק דיסקונט

היו"ר יעקב ליצמן:

 אנו עוברים לנושא הבא בסדר היום. רבותיי, ועדת הכספים נתנה אישור למכירת בנק דיסקונט, אישור ל- 3 חודשים שהסתיים ב- 1 לחודש. לכן,  כל זה לא תקף. אני צריך להצביע היום ולחדש את האישור שהסכמנו עליו בזמנו, ולתת לזה עוד חודשיים – קרי, עד ה- 1.1, עוד 4 ימים. איך זה? 

בנימין אלון:

 אפשר לשמוע איפה זה עומד? 

יובל בורנשטיין:


אנחנו, בתחילת ינואר 2005, חתמנו הסכם עם הקונות לרכישת גרעין השליטה בבנק דיסקונט. במהלך 11 חודשים, על פי ההסכם, היו צריכות הקונות להשיג את כל ההיתרים הנדרשים לרכישת השליטה. ההיתרים כוללים היתר מהממשל האמריקאי, היתר מבנק ישראל, היתר מרשויות נוספות במדינת ישראל – הממונה על הגבלים עסקיים, הממונה על הביטוח, והיתרים ממדינות נוספות שונות. הרוכשים לא קיבלו את ההיתרים בפרק הזמן שנקבע בחוזה, ולכן הם ביקשו עוד ארכה של חודש נוסף. נתנו להם את הארכה הזו, והיא מסתיימת בסוף דצמבר. הרוכשים ביקשו מאתנו ארכה נוספת לפני כשבוע, ארכה נוספת של חודשיים נוספים להשלים את כל קבלת ההיתרים, ואנחנו נוטים לתת להם את הארכה הנוספת. 

היו"ר יעקב ליצמן:

 לכן אתם מבקשים כרגע את הארכת העסקה שאישרנו בזמנו, לשלושה חדשים. אתם מבקשים להאריך את זה עד סוף פברואר. 

יובל בורנשטיין:


עוד לא ביקשנו. במקביל, פנינו לוועדת הכספים והיא החליטה שהיא מאפשרת לנו את מכירת השליטה לקונות, בבנק דיסקונט, ובלבד שנסיים את התהליך עד נובמבר, 2005. נובמבר 2005 עבר, הקונות לא קיבלו את כל ההיתרים, ולמעשה, הוזמנו פה על ידי ועדת הכספים כדי לעדכן ולדווח, אבל אנחנו גם מבקשים  שהוועדה תאשר לנו, או, למעשה - שהוועדה תבטל את התאריך שהיא קבעה אז, ותאפשר לנו למכור - - בהקדם האפשרי, כמובן, ובלבד שיתקבל ההיתר מבנק ישראל. 

חני פרץ:


נגיד בנק ישראל לאחר התייעצות בוועדת הרשיונות החליט לתת היתר - - שליטה ואמצעי שליטה בבנק דיסקונט, וההיתר יתקבל  - - לאחר קבלת מסמכים - -  

היו"ר יעקב ליצמן:

 אז קודם כל - אנחנו שומעים שיש כאן אישור פורמלי. חתימה – עד שימציאו את כל המסמכים. 

חיים אורון:


אז זה לא דיון לאישור הבחירה. 

יעקב ליצמן:


 זה כבר היה, כאן, בוועדה. 

בנימין אלון:

 אבל זה לא גם העדכון של הזמן. יש עוד רישיונות שהם צריכים. 

היו"ר יעקב ליצמן:

 לא, הכל  נגמר. יש רק את הפורמליות,   כדי לחתום . זה ייקח עוד פרק זמן.  ואת פרק הזמן אנחנו מאשרים – עד פברואר. 

יובל בורנשטיין:


עד סוף פברואר - לקבל את ההיתרים. עד מרץ – לחתום. זה מה שמבקשים. 

בנימין אלון:

 רגע, אני רוצה להבהיר: אחד, אתה אמרת שפרק הזמן הזה יידחה, עד שהם ימצו את כל הליכי האישורים, בארץ ובחו"ל. מה שדיווחה הגברת מבנק ישראל - לא כולל את כל מכלול האישורים. 

חני פרץ:


לא. אני  - -

יצחק קליין:


אני יכול להוסיף שבינתיים היגיעו אישורים מארצות הברית, משני גורמים שמאשרים: מהפדרל, והשני – המועצה של אזור ניו יורק. מגופים נוספים שהבנק פעיל בהם – מחלקם הגיעו אישורים ומחלקם היגיעו מסמכים מאותם גופים שניתן לבצע את העסקה. עדיין צריכים להשלים עוד אישור אחד או שניים, גם מגופים בינלאומיים. אנחנו מעריכים שהם יעשו את זה בתוך מכסת הזמן.  

בנימין אלון:

ההנחה שלכם היא שמהותית – אין שינוי. אין אחרים שקופצים. 

יצחק קליין:


זו ההנחה שלנו. 

בנימין אלון:

רק - - , לא בעסקה. 

יצחק קליין:

כן בעסקה. 

יצחק כהן:

 מה שקראנו בעיתון לגבי ארצות הברית - - מי היה בעניין הזה? 

יצחק קליין:


הבנקים. 

יצחק כהן:


 הבנקים זה המדינה. מי בעל הבית בבנק? מי אחראי מיניסטריאלית, המדינה או לא המדינה? 

יצחק קליין:


המדינה מנועה מלקבל אינפורמציה על הבנק. 

יצחק כהן:


 אבל היא היתה בעל הבית. 

בנימין אלון:

 שמענו כאן מבנק ישראל  שהם עוקבים אחרי כל החסרונות של האישורים, ולהערכתם – אין שום בעיה מהותית. 

היו"ר יעקב ליצמן:

אבל לי מפריע שזה לוקח על כך הרבה זמן. אני חושב שזה מוגזם. גם הודיעו לי כל מיני גורמים מהצד. זה קצת מוגזם. אני נוקט בלשון המעטה, ולא רוצה להרחיב בנושא הזה. לכן הייתי מצפה שהאישורים היו מסתיימים בפרק הזמן שהקצבנו להם. זה מה שנאמר בוועדה ב- 2 לאוגוסט, בדיון הקודם, כשנתנו להם 3 חודשים. אנחנו נצביע - נעביר את זה, נראה מה הנוסחה. 

יובל בורנשטיין:


האישור שניתן – פעם אחת כדי למכור את השליטה לבעלי השליטה החדשים ופעם שניה למכור את 6% הנותרים של הממשלה בבנק דיסקונט. המגבלה על היתה על שני התהליכים, על אף שלא היתה סיבה להגביל את ה- 6%. המכירה של ה- 6% אושרה,  ולכן אני מבקש לפצל – פעם אחת באמת להאריך את המועד של מכירת גרעין השליטה בהתאם לבקשות – עד סוף מרץ, ופעם שניה- לאפשר לנו למכור את ה- 6% במהלך 2006. 

היו"ר יעקב ליצמן:

מי בעד הבקשה, כפי שהועברה על ידי סגן החשב הכללי של משרד האוצר, עם ההודעה של בנק ישראל שהאישורים ניתנו כבר, ובעצם ועדת ההיתרים אישרה, ומחכים לאישורים המוסמכים הפורמליים?  

אפרת קוצ'ינסקי: 


זו בקשה אחרת מהמסמך שאושר באוגוסט? כי אם כן – אתם צריכים להגיש מחדש. 

יובל בורנשטיין:


זו בדיוק אותה בקשה . 

אפרת קוצ'ינסקי:


כי אם כן – אתם מגישים את הבקשה  - - 

יובל בורנשטיין: 


- - והוועדה החליטה - -. 

היו"ר יעקב ליצמן:


 מי בעד הבקשה? מי נגד? תודה, אושר.  

אני מודה לכם, הישיבה  נעולה. 

הישיבה ננעלה בשעה 12:00

